આમ, રેડીકલ અને રેડીક્લાઇઝેશન શબ્દનો અંધાધૂંધ ઉપયોગ કરીને માનવજાતિ માટે ઉપયોગી અને હાનિકારક એવા બંને મૂળ એકસમાન જોવા એ એક ભયાનક ભૂલ છે. ઔરંગઝેબ આખા ભારતને ઇસ્લામધર્મી કરવા માંગતો હતો. આથી, તે રેડીકલ હતો. અને ઔરંગઝેબના એ અમાનવીય ઇરાદાઓને રોકવા યુદ્ધે ચડનાર શિવાજી પણ સનાતન ધર્મના સિદ્ધાંતો તરફી રેડીકલ હતા. એનો અર્થ એમ નથી કે તે બંનેને રેડીકલ કહીને એક જ હરોળમાં ચીતરવામાં આવે. આઝાદી પછીના ડાબેરીઓ અને સ્યુડોસેક્યુલરોએ એ જ પાપ કર્યું છે. અસલમાં આ સંઘર્ષ છે ધર્મ તરફ રેડીકલ લોકો અને અધર્મ તરફ રેડીકલ લોકો વચ્ચેનો. જે માનવતા તરફ રેડીકલ છે તે ધાર્મિક છે. અને જે સ્વાર્થ અને સત્તા તરફ રેડીકલ છે તે અધર્મી છે. મતલબ , શિવાજી અને ઔરંગઝેબનો ભાઈ દારા-શુકોહ ધાર્મિક હતા અને ઔરંગઝેબ અધર્મી હતો. આમ, શબ્દોના સાચા અર્થ વ્યાખ્યાયિત કરીએ તો માનવતા તરફનું ધાર્મિક રેડીક્લાઇઝેશન જ માનવજાતિનો સાચો આદર્શ છે.